एक कार्यक्रम के दौरान नडाल ने कहा कि वह फरवरी के अंतिम सप्ताह में अकापुल्को में होने वाले टूर्नामेंट में वापसी करने की योजना बना रहे है. वह इंडियन वेल्स में हाने वाले बीएनबी पारिबास ओपन और मियामी ओपन में भी खेल सकते हैं. स्पेनिश खिलाड़ी ने कहा कि उन्होंने 'साल के सबसे महत्वपूर्ण समय' पर सबसे अच्छा प्रदर्शन करने पर अपना ध्यान केंद्रित किया. वह मोंटे कार्लो मास्टर्स, मैड्रिड ओपन, इटेलियन ओपन और फ्रेंच ओपन की ओर इशारा कर रहे थे.